Íslandsstofu barst eftirfarandi orðsending frá Katrínu Júlíusdóttir , ráðherra ferðamála á Íslandi : Íslandsstofu barst eftirfarandi orðsending frá Katrínu Júlíusdóttir , ráðherra ferðamála á Íslandi : Ég óska öllum aðstandendum Inspired by Iceland átaksins til hamingju með gullverðlaun og Grand Prix verðlaun í samkeppni um evrópsku Effie verðlaunin . Íslandsstofa og Íslenska auglýsingastofan tóku á móti verðlaununum í Brussel í gær fyrir árangursríkustu auglýsingaherferð ársins 2010 og áhrifamestu notkun á samfélagsmiðlum . Breska almanntengsla - og auglýsingastofan Brooklyn Brothers , sem var samstarfsaðili í verkefninu , var valin besta auglýsingastofa Evrópu fyrir þátt sinn í Inspired by Iceland . Þetta er mikil viðurkenning til fjölmargra samstarfsaðila , sem áttu hlut að Inspired by Iceland , til iðnaðarráðuneytisins , Reykjavíkurborgar , Icelandair , Iceland Express og yfir 90 fyrirtækja og markaðsstofa í ferðaþjónustu sem tóku þátt í því . Einnig á auglýsingastofan Fíton sérstakar þakkir skildar fyrir vinsælt myndband og mörg önnur miðlunarfyrirtæki fyrir framúrskarandi fagmennsku . Þá vil ég færa almenningi á Íslandi sérstakar þakkir fyrir sinn virka þátt í átakinu . Niðurstaðan er ekki eingöngu sú að það tókst með eftirminnilegum hætti að bjarga ferðasumrinu 2010 eftir truflun á flugsamgöngum í kjölfar gossins í Eyjafjallajökli . Átakið hefur einnig átt stóran þátt í gríðarlegri fjölgun ferðamanna á árinu 2011 – Íslandsmetið verður örugglega slegið ! Við munum síðan byggja á grunni Inspired by Iceland þegar við hefjum nýja markaðssókn sem beinist að því að fjölga ferðamönnum utan hins hefðbundna sumartíma . Það eru spennandi og „ inspired “ tímar framundan !